Document ID: /fineweb-2-swissfilter-quality_10-filterrobots/filtered/05604.jsonl.gz/11

Sadakatu-l-fitr je vadžib punoljetnom i pametnom muslimanu koji ima nisab.
To je čišćenje od grijeha u toku posta a zbog besposlenog govora i sličnih stvari.
Sadekato-l-fitr iznosi koliko je potrebno za jednodnevnu prehranu i daje se za cijelu porodicu i to prije klanjanja bajrama. U hadisima se spominje iznos pola sa’a pšenice,
sa’a ječma, hurmi, suhog grožđa, sira itd. a jedan sa’a iznosi 3 kg i 332 g.
Može se dati i protuvrijednost u novcu što se obično i čini a obračun za tekuću godinu izvrši Rijaset i izda adekvatne blokove za prikupljanje u „Bejtul mal“ odakle se raspoređuje za potrebe medresa i fakulteta. Ne može se dati uzlaznoj i silaznoj rodbini.
Muhammed a.s. je rekao: „Ramazanski post lebdi između neba i zemlje i neće dospjeti na svoje mjesto dok se ne podijeli sadakatu-l-fitr.“